Udruga ljubitelja stripova StripOs Osijek

H. C. Hötzendorfa 6, 31 000 Osijek

Republika Hrvatska

OIB 441 886 95 652

Osnovne škole Osječko-baranjske i Vukovarsko-srijemske županije

**Poštovana/i,**

**ovim putem Vas pozivamo na sudjelovanje na Prvom festivalu dječjeg stripa** koji će  se održati  5 i 6. lipnja 2015. godine u Gunji, u prostoru Osnovne škole „Antun i Stjepan Radić“.

**Svi učenici 127 osnovnih škola s područja Osječko-baranjske i Vukovarsko-srijemske županije pozvani su da sami ili  u suradnji s nastavnicima nacrtaju strip** od  1 do 12 strana (likovnog bloka, A4, A3, olovka, flomasteri, boje, kako želite) na temu jedne od bajki iz knjige „Hrvatske bajke“ Joze Vrkića, koja je nadahnuće ovogodišnjeg festivala, a prethodno je dostavljena svim pozvanim školama. Također su dobrodošle i sve druge nacrtane bajke koje su djeci poznate i omiljene (I.B. Mažuranić, braća Grimm, H.C. Andersen,), bajke iz čitanki. Posebno pozivamo učenike 1-4 razreda da se uključe.

**Svakom djetetu koje sudjeluje u izvedbi table stripa osigurali smo po tri stripa.** Svim učenicima iz krajeva pogođenim poplavama 2014., i onima koji dođu na festival osigurano je po 10 stripova, blok za crtanje (UNDP+stripos) i nagrade ostalih sponzora. 24 najbolja rada nagraditi ćemo bogatim paketima strip-albuma, sponzora knjižere Lastan i Udruge Stripforum iz Zagreba i drugih sponzora.

Na samom festivalu promovirat ćemo u svijetu prvi**„Komarac Zujavac, školarcima stripa list“**, čiji su broj 1 „Priče iz Gunje“pripremili djeca Osnovne škole Antun i Stjepan Radić. Drugi, Adica Ruža Tenjska spremiti će učenici škole u Tenji, treći u čast Fabijanu Šovagoviću učenici iz Ladimirevaca. Prodajom lista pomagati ćemo školama u najudaljenijim mjestima Hrvatske, u idućim godinama i šire. Plan idućih brojeva su Šodolovci, Zmajevac…

**Službeno otvorenje festivala je 5. lipnja, petak u 13 sati i ovim putem pozivamo predstavnike škola da svojim prisustvom uveličaju manifestaciju, dakako svi koji imaju mogućnosti su pozvani i dobrodošli.** Sastavni dio programa oba dana, 5-6. lipnja su radionice crtanja koje će voditi poznati strip-crtači iz četiri zemlje regije, a u suradnji s školarcima ćemo oslikati zidove škole.

**Rok dostave učeničkih radova- stripova je, 30. svibnja na adresu Udruge Stripos - Osječka 141, 31431 Čepin.**

Bilo bi nam zadovoljstvo ukoliko bi vašim učenicima predstavili ovu priliku za kreativnim djelovanjem pri kojoj će svi uključeni,osim zadovoljstva koje će imati izlaganjem i prezentiranjem svojeg rada, dobiti i poklon paket strip izdanja. Ujedno će školarci sudjelovanjem u ovom kulturno-humanitranom projektu pružiti potporu svojim vršnjacima iz Gunje koji su se našli u nevolji zbog prirodne katastrofe koja ih je zadesila prije godinu dana.

Sve nagrade sudionicima poslati ćemo u škole zaključno s 14. lipnja 2015.

Srdačan pozdrav

 Udruga StripOs

Željko Gašić, 092 323 4488

Sandra Jurić, 099 309 6413